ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...ช.ชดา
บรรดามิจฉาชีพหามุขใหม่มาหลอกลูกค้าแบงก์อีกแล้ว รอบนี้มาในมาดใหม่ สวมบทคอลเซ็นเตอร์ของแบงก์กสิกรไทย โทร.มาบอกว่าบัตรเครดิตของคุณมีการใช้จ่ายเป็นจำนวนเงิน xxxx เมื่อสักครู่นี้ หากจะฟังซ้ำให้กด 1 ติดต่อเจ้าหน้าที่กด 9 พอกดไปเจอเจ้าหน้าที่ เจ้าหน้าที่ก็สอบถามหมายเลขบัตรเครดิตและข้อมูลส่วนตัว ถามยันหมายเลขบัตรประชาชน 
ช.ชดา ให้ข้อมูลมั่วทั้งหมด เจ้าหน้าที่คอลเซ็นเตอร์ก็ยังไม่รู้เลย จนต้องหัวเราะเพราะทนไม่ไหว และต้องบอกว่าไม่มีบัตรเครดิตธนาคารกสิกรไทย เท่านั้นแหละเจ้าหน้าที่ปลอมก็วางหูโทรศัพท์โครมใส่ พอวางหูก็เห็นว่าโทร.มาจากเบอร์ 88621105720 โถคอลเซ็นเตอร์กสิกรไทย เขาเบอร์ 028888888 และทุกครั้งที่ใช้บัตรเครดิตกสิกรไทย หากเกิน 1 พันบาท ธนาคารจะส่งเอสเอ็มเอสมาแจ้งว่าอนุมัติหรือไม่ ไม่มีการโทร.มาหาลูกค้าแต่อย่างใด ใครเจอแบบนี้วางหูไปเลย โดนหลอกแน่นอนค่ะ
...l...สุภัค ศิวะรักษ์ ในฐานะซีอีโอ ธนาคาร ซีไอเอ็มบี (ไทย) จะไปให้กำลังใจลูกทีมบาสเกตบอล ที่จะไปแข่งกับธนาคารซีไอเอ็มบีของประเทศอื่น ในวันที่ 2425 ก.ย.นี้ โดยทีมไทย มีประภาส ทองสุข ผู้ช่วยกรรมการผู้จัดการ เป็นผู้จัดการทีม ที่ทีแรกทำฟิตจะลงเล่นด้วย แต่เกิดเจ็บเข่าเลยต้องถอนตัว 
งานนี้ไม่รู้ว่า ดร.แซม อัดฉีดลูกน้องชู้ตเข้าลูกละเท่าไหร่ ถ้าไม่ให้ก็ใจดำนะเคอะ 
...l...ส่งท้ายวันนี้โปรดจับตาวันที่ 9 ก.ย.นี้ ผู้บริหารแบงก์ชาติ หรือนายแบงก์จะเสียท่าใคร เรื่องค่าธรรมเนียมที่เก็บจากลูกค้าหรือเปล่า หวังว่าคงไม่เป็นมวยล้มต้มคนดู